Patience Keeza Kahirita 20 (mu katono), kigambibwa nti yabuzibwawo nga September 27, 2018.
Yasangibwa kumpi n’ekizimbe kya Sudhir ekya Kampala Boulevard ku ssaawa nga 10:00 ez’olweggulo, bwe yali ava ku ofiisi za mukamaawe eza Kwakoo Onyx Coin.
Kigambibwa nti ono yatwaliddwa abasajja abeeyise abebyokwerinda nga bagamba nti baabadde bamutwala ku poliisi ya CPS mu Kampala.
Abooluganda lwa Keeza n’emikwano bagamba nti okuva omuntu waabwe lwe yabuzibwaawo batambudde poliisi zonna naye nga babagamba nti tebannamulabako.
Waliwo okutya nti omuwala ono yandiba nga yattiddwa kubanga n’ennamba z’essimu ze zonna ezimanyiddwa abantu be bazikubako teziyitamu.
Amyuka omwogezi w’ekitongole kya poliisi mu ggwanga, SP Patrick Onyango, yategeezezza Bukedde nti, abantu bangi bamukubira nga bamubuuza ku mayitire g’omuwala ono naye tebalina kye bamanyi.
Keeza muwala wa George Kahirita, omutuuze mu disitulikiti y’e Rukungiri.
lug_Latn lug_Latn lug_Latn lug_Latn lug_Latn lug_Latn lug_Latn